《送邦彦赴阙》
宋代·华镇

士林休复叹栖鸾，已向青云刷羽翰。汉殿旧闻称锦绣，燕堂当见擢芝兰。

张帆正值霜风劲，策马何辞晓月寒。解道此行须特达，倾囊却愧乏琅玕。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。